JayJayThrowThrow/commonwealth-wiki-mix huggingface dataset:
රොක් සංගීතය

රොක් සංගීතය යනු ගිටාර්, ඩ්‍රම් හා බේස්වලින් සමන්විත ස්ථිර කටහඬ මෙලඩියකින් යුත් ජනප්‍රිය සංගීත ආකාරයකි. රොක් සංගීතයේ බො‍හෝමයක් රටා ඕගනය, පියානෝව, මෙලට්‍රෝන් හා සින්තසයිසර් වැනි යතුරු පුවරු උපකරණ යොදා ගනී. සෙක්සෆෝනය, හාමොනිකාව, වයලීනය, බටනලාව, ප්‍රංශ නළාව, බැංජෝව හා මෙලෝඩිකාව වැනි අනිකුත් වාදන භාණ්ඩ ද සමහරක් විට රොක් සංගීතයේ දී යොදා ගනී. එමෙන්ම මැන්ඩීලනය හා සිතාරය වැනි දුලබ තන්තුමය සංගීත භාණ්ඩ යොදා ගනී. රොක් සංගීතයට සාමාන්‍යයෙන් බලවත් පසු නාදයක් (Back Beat) පවතින අතර ඝන ඉලෙක්ට්‍රික් හෝ කුහර ‍ඉලෙක්ට්‍රික් හෝ ධ්වනික ගිටාරය අවට එය රැඳේ.


රොක් සංගීතයේ තුළ පවතින්නේ බ්ලූස්, දේශීය සංගීතය හා අනිකුත් බලපෑම්වලින් ව්‍යුත්පන්න වූ සංගීතයක්ය. 1960 දශකයේ හා 1970 දශකයේ පැවති රොක් ඇන්ඩ් රෝල් හා රොකබිලිටි සංගීත ආකාර සියල්ලේම සංගීත යොමුවට අනුව එහි ශුද්ධතම ආකාරයේ දී රොක් ඇන්ඩ් රෝල් රටාවට ස්වර සංඝාත 3ක්, බලවත් ක්ෂණික පසු නාදයක් හා කන්කළු මෙලඩියක් පවතියි. මුල් කාලීන රොක් ඇන්ඩ් රෝල් රටාව ප්‍රභව ගණනාවකින් නිර්මාණය වූවකි. මූලික වශයෙන් එයට බ්ලූස්, R & B හා දේශීය සංගීතය ඇතුළත් වූ නමුත් ගොස්පෙල්, සාම්ප්‍රදායික පොප්, ජෑස් හා ජන සංගීතය ද ඒ සඳහා දායකවිණි. මෙම සියලු බලපෑම් මඟින් සරල බ්ලූස් මත පදනම් වූ ගීත ව්‍යුහයක් තැනූ අතර එය වේග රිද්ම, නර්තනයේ යෙදිය කළ හැකි හා කන්කළු ව්‍යුහයක් විය.

1960 දශකයේ පසු භාගයේ දී රොක් සංගීතය ජන රොක් සංගීතය, නිර්මාණය සඳහා ජන සංගීතය සමඟ ද, බ්ලූස් රොක් නිර්මාණය සඳහා බ්ලූස් සමඟ ද, ජෑස් රොක් ෆියුෂන් නිර්මාණය සඳහා ජෑස් සමඟ ද මිශ්‍ර කරන ලදී. එමෙන්ම ෆිචෙඩෙලික් රොක් නිර්මාණය සඳහා කාල සලකුණක් නොමැතිව මිශ්‍ර කිරීමක් සිදු කරන ලදි. 1970 දශකයේ දී රොක් සංගීතයට සෝල්, ෆන්ග් හා ලතින් සංගීතයේ බලපෑම එල්ල විය. එමෙන්ම 1970 දශකයේ දී රොක් සංගීතයේ උප ප්‍රභේද වූ සොෆ්ට් රොක්, හෙවි මෙට්ල්, හාඩ් රොක්, ප්‍රෝග්‍රෙසිව් රොක් හා පන්ක් රොක් වැනි ප්‍රභේද බිහි විය. 1980 දශකයේ දී මතු වූ රොක් සංගීතයේ උප ප්‍රභේදවලට සින්ත් පොප්, හාඩ්කෝර්පන්ක් හා ඕල්ටනේටිව් රොක් ඇතුළත් විය. 1990 දශකයේ රොක් උප ප්‍රභේදවලට ගෘන්ගේ, බ්‍රිට් පොප්, ඉන්දි රොක් හා නියු මෙට්ල් ඇතුළත් විය.

රොක් සංගීතයේ විශේෂඥ සංගීත කණ්ඩායමක් රොක් සංගීත කණ්ඩායමක් ලෙස හඳුන්වනු ලැබේ. බොහොමයක් රොක් සංගීත කණ්ඩායම්වලට චතුරංගිකයක් සාදමින් ගිටාර් වාදකයෙකු ප්‍රධාන ගායකයකු, බේස් ගිටාර් වාදකයකු හා ඩ්‍රම් වාදකයකු ඇතුළත් වේ. සමහරක් සංගීත කණ්ඩායම් මෙම චරිතවලින් 1 ක් හෝ කිහිපයක් බැහැර කර ගායනය කරන අතරම භාණ්ඩයක් වාදනය කරන ප්‍රධාන ගායකයකු සේවයෙහි යොදවයි. එමඟින් ත්‍රිත්වයක් හෝ ද්විත්වයක් සෑදෙනු ලැබේ. තවත් සමහරුන් විසින් රිදම් ගිටාර් වාදකයන් දෙතුන් දෙනෙක් හා /හෝ කීබෝඩ් වාදන ශිල්පීන් වැනි අතිරේක සංගීතඥයන් ඇතුළත් කර ගනී. වඩාත් දුලබව සංගීත කණ්ඩායම් විසින් වයලීන හෝ සෙලෝ වැනි තන්තුමය උපකරණ හා/ හෝ සෙක්සෆෝන් හෝ ට්‍රම්පට් වැනි නළා භාවිතයට ගනී.
පරිපථ සැලසුම්කරණය

සංකීර්ණ සංඛ්‍යාත පද්ධතිවල සිට සංගෘහිත පරිපථයක් තුළ පිහිටි තනි ට්‍රාන්සිස්ටරය දක්වා වූ සියලු ආකාරයේ පද්ධති පරිපථ සැලසුම්කරණ ක්‍රියාවලිය මගින් ආවරණය වේ. බොහෝ විට සරල පරිපථ සැලසුම්කරණ ක්‍රියාවලි තනි පුද්ගලයෙකුහට සැලසුම් සහගත හෝ ව්‍යුහීය නිර්මාණ ක්‍රියාවලියකින් තොරව සිදු කළ හැකිය. නමුත් වඩාත් සංකීර්ණ සැලසුම්කරණයන් , බුද්ධිමත් ලෙස පාලනය කෙරෙන පරිගණක ආදර්ශන ඔස්සේ සැලසුම් සහගතව සැලසුම්කරුවන් කිහිපයක් මඟින් සිදු කිරීම වඩාත් ප්‍රචලිත වෙමින් පවතින ක්‍රමයයි.

විධිමත් පරිපථ සැලසුම්කරණය සාමාන්‍යයෙන් පහත සදහන් පියවර හා බැදී ඇත.

* සමහරක් විට පාරිභෝගිකයන් සමඟ සම්බන්ධීකරණයෙන් අනතුරුව අවශ්‍යතා පිළිබඳව නිශ්චිත සම්පූර්ණ විස්තරයක් ලිවීම.
* පාරිභෝගිකයාගේ පිරිවිතර අවශ්‍යතා ඉටුකිරීම සදහා තාක්ෂණික යෝජනා ලියා ඉදිරිපත් කිරීම.
* පිරිවිතරවලට යෝග්‍ය විද්‍යුත් හෝ ඉලෙක්ට්‍රොනික පරිපථයක පරිපථ සටහනක් සාරාංශගත ආකාරයට කඩදාසියක් මත සටහන් කිරීම.
*අදාළ තත්ත්ව යටතේ පිරිවිතරවලට යෝග්‍ය ලෙස ක්‍රියා කිරීම සඳහා පරිපථ මූලාංගවලට තිබිය යුතු අගයයන් ගණනය කිරීම.
*සැලසුම්කරණයේ නිරවද්‍යයභාවය තහවුරු කිරීමට සමගාමීකරණයක් කිරීම / ආදර්ශනයක් සිදු කිරීම.
* පිරිවිතරවලට එදිරිව පරීක්ෂා කිරීම සඳහා සවිකරණ පුවරුවක් හෝ වෙනත් සැලසුම්කරණ මූලාකෘති සංස්කරණයක් ගොඩ නැගීම හා එය පරීක්ෂා කිරීම.
* අවශ්‍ය තත්ත්වයන්ට අනුකූල වන පරිදි පරිපථයට කළ යුතු වෙනස්කම් ඇත්නම් ඒවා සිදු කිරීම.
* භාවිතාකරන කොටස් ද්‍රව්‍ය හා ගොඩනැගීම් ක්‍රමවේදයක් තෝරා ගැනීම.
* මූලාකෘති නිෂ්පාදනය සඳහා උපාංග සහ ඒවා සම්බන්ධ කරන පිළිවෙල ඇතුළත් තොරතුරු සටහන් සකස් කරන්නන් හෝ යාන්ත්‍රික හා අනුපිළිවෙල පිළිබඳව තොරතුරු ඉංජිනේරුවන් වෙත ලබා දීම.
* පාරිභෝගික අවශ්‍යතා සපුරාලන බව තහවුරු කිරීම සඳහා මූලාකෘති සංඛ්‍යාවක් /වර්ග කිහිපයක් පරීක්ෂා කිරීම.
* අවසාන නිෂ්පාදන සටහන් සහතික කිරීම හා අනුමත කිරීම පසු සැලසුම්කරණයෙන් පසු සපයන සේවා (මූලාංග අභාවයට යාම වැනි)


ප්‍රවර්ගය:ඉලෙක්ට්‍රෝනික සැලසුම්කරණය
සරළ අනුවර්තීය දෝලක

සරළ අනුවර්තීය දෝලකයකට එලවුම් බලයක් සහ ඝර්ෂණ බලයක් (පරිමන්දනය) නොමැත. එනිසා ශුද්ධ බලය



චලිතය පිළිබඳ නිවුටන් දෙවන නියමයෙන්

F = m a = m \frac{\mathrm{d}^2x}{\mathrm{d}t^2} = m\ddot{x} = -k x.

ත්වරණය a , x හි දෙවන ව්යුත්පන්නයට සමාන වේ.(කාලය විෂයෙන්)

x(t) = A \cos(\omega t + \varphi),

ලෙස අර්ථ දක්වයි නම් එවිට සමීකරණය පහත පරිදි ලිවිය හැක.

\omega = \sqrt{\frac k m}.

ලෙස දක්වයි. අපි එය නිරීක්ෂණය කරන්නේ


ලෙසයි.


හා ආදේශ කිරීමෙන්





අනුකළනය කිරීමෙන්







මෙහි K යනු අනුකලන නියතයයි , K කුලකය K = (A ω0)2







අනුකලනය, ලැබෙන ප්රතිඵලය ( අනුකලන නියතය ඇතුළත්ව)




සහ සාධාරණ විසඳුම්




මෙහි විස්තාරය A හා කලාව F නිර්ණය කරනුයේ ආරම්භක තත්ව මගිනි.

විකල්පය පොදු විසඳුම ලිවිය හැක්කේ



මෙහි දී පෙර ආකාරයට සාපේක්ෂව F අගය p/2 න් මාරු කර ඇත.

හෝ ලෙසය.


මෙහි C­1 හා C2 යනු ආරම්භක තත්වයන් මගින් නිර්ණය කරනු ලබන නියතයන් වේ.

දෝලකයේ සංඛ්යාතය දෙනු ලබන්නේ

මගිනි


චාලක ශක්තිය


වන අතර

විභව ශක්තිය වේ.

එනිසා පද්ධතියේ සම්පූර්ණ ශක්තියට නියත අගයක් ඇත.
අමතර අවධානයට

* අනුවර්තී දෝලකය
මනෝවිද්‍යා ඉතිහාසය

Kurt Lewin - සමාජීය මනෝවිදයාවේ පියා

ඇමරිකා එක්සත් ජනපදයේ සමාජීය මනෝවිද්යා විෂය ක්ෂේත්රය 20වන සියවසේ මුල් භාගයේදී ඇරඹිණි. Norman Trip Let හෝ සමාජ සුසාධ්යකරණයේ ප්රපංචය මෙම ක්ෂේත්රයේ ප්රථම ප්රකාශිත පර්යේෂණය ලෙස හැඳින්විය හැක. 1930 දී ජර්මනියේ ගෙස්ටල්ට් මනෝවිද්යාඥයින් බොහෝ දෙනා ඇමරිකාවට සංක්රමණය විය. (විශේෂයෙන්ම Kert Lewin ) මොවුන් චර්යාත්මක සහ මනෝවිශ්ලේෂණාත්මක පථයන්ගෙන් පරිබාහිර මෙවැනි ක්ෂේත්රයක් බිහිකිරීම සඳහා පුරෝගාමී විය. සමාජ මනෝ විද්යාව නිරතුරුවම අවබෝධය සහ සිහිබුද්ධිය සඳහා ඇති ඇලීම සඳහා උරුමකම් කියති. විවිධාකාර කුඩා කණ්ඩායම් ප්රපංචය සහ ආකල්පයන් මෙම විෂය ක්ෂේත්රයේ බොහෝදුරට අධ්යයනය කළ මාතෘකා වෙයි.

දෙවන ලෝක යුද්ධය අතරතුරදී සමාජ මනෝවිද්යඥයෝ ඇමරිකානු සෙබළුන්ගේ අවනත වීම සහ ප්රචාරණය පිළිබඳව අධ්යයනය කරන ලදී. යුද්ධය අවසන් වූ පසු පර්යේෂකයෝ ලිංගභේද සම්බන්ධ ගැටළු සහ ජාතීන් වෙනස් කොට සැලකීම යන මාතෘකා අධ්යයනයට පෙළඹූණි. 60 වන දශකයේදී සංජානන විභේදනය , පේක්ෂකයා මැදිහත් කරගැනීම , කළහකාරිත්වය යන මාතෘකා කෙරේ වැඩි අවධානයක් යොමු විය. නමුත් 1970 දී ඇමරිකාවේ සමාජ මනෝ විද්යාව තුළ අර්බුදකාරී තත්වයක් පැන නැගිණි. විද්යාත්මක පර්යේෂණයන්වල පවතින ආචාර ධර්ම , ආකල්ප මගින් හැසිරීම් පිළිබිඹු කරනවාද? නැද්ද? සහ සංස්කෘතීන් තුළ විද්යාව කොතරම් දුරට යොදාගන්නවාද යන්න පිළිබඳ දිගින් දිගටම විවාද පැන නැගිණි. එක් අවස්ථාවකදී අන්තගාමී න්යායවාදීන් විසින් මනෝවිද්යාවේ එන මම සහ පෞර්ෂත්වය යන්නන්ගේ අවශ්යතාව පිළිබඳව අභියෝග කරන ලදී.

1950 – 1980 දශකය තුළදී සමාජ මනෝවිද්යාඥයින් සෛද්ධාන්තිකව යොදා ගන්නා ක්රමෝපායන් මගින් පරිණත තත්වයට පත්විය. අද පර්යේෂණයන් පරීක්ෂාකාරී ආචාරධර්ම මගින් පාලනය කරන අතර , බහුත්ව වාදය සහ බහු සංස්කෘතීන්වල සාපේක්ෂව වැදගත්කම පැන නැගී ඇත. නවීන පර්යේෂණ වඩා උනන්දුවක් දක්වන්නේ උපලක්ෂණය. සමාජීය ප්රධානය සහ ස්වයං ආකල්ප වැනි මාතෘකා අධ්යයනය සඳහාය. තවද සමාජ මනෝ විද්යාඥයෝ තම අධ්යයනයන් සෞඛ්යය සහ පාරිසරික මනෝවිද්යාව මෙන්ම නීති පද්ධති තුළ මනෝවිද්යාව වැනි ක්ෂේත්ර තුළද යොදා ගනි.
ජීන් අරසනායගම්

ජීත් අර්ධනගම් (උපදෙස් ජිත් සෝලමන් 1930 දි මහනුවර ශ්‍රී ලංකාව) ඉංග්‍රිසි - භාෂා කවියකු සහ ප්‍රබන්ධ රචකයෙකු වේ. ඔහුගේ වැඩවල මාතෘකාව ශ්‍රී ලංකාවේ ජාතික සහ ආගමික ප්‍රචණ්ඩ ක්‍රියා පිළිදව වේ.
පසුබිම

අරස්නායගම් ලන්දේසිගෙන් පැවත එන බර්ගර් ජාතිකයන්බර්ගර් ජාතිකකයකි. මෙම පද්‍ය මගින් ලන්දේසින්ගෙන ආවේණික කාන්තාව හදුන්වයි.
මුල් ජිවිතය

අර්යානයගම් මහනුවර උසස් බාලිකා විදයාලයේ ඉගෙනීම ලැබිය
සංස්කරණය කල පොත්

කිඳුරා (1973), Apocalypse 83 (1983), The cry of the kite (1984), සරුංගලයක විලාපය, A colonial Inheritance and other poems (1985), Fragments of a Journey (1992), All is burning (1995)


ප්‍රවර්ගය:1931 උපත්
කේ. ජයතිලක

කේ. ජයතිලක (කළුඅච්චිගමගේ ජයතිලක) සිංහල නවකතාකරුවකු සහ සාහිත්‍යය විචාරයකු වේ. ඔහු ශ්‍රී ලංකාවේ කන්නිමහර දී උපත ලැබු අතර මහගම සේකර සමඟ එකට උසස් පාසලේ ඉගෙන ගත් සමකාලිකයෙකු විය. ඔහුගේ කුඩා කල පාසල වූයේ රදාවන්න පාඨශාලාවයි.
කෘතින්

* පුනරුත්පත්තිය සහ තවත් කෙටි කතා(1955)

* පොන්නයා

*එකගෙයි අවුරුද්ද
*නොනිමි සිත්තම හා තවත් කෙටි කතා
*අතීරණය
*කටු සහ මල්
*පරාජිකයෝ
*චරිතතුනක්
*පුංචිරාල
*පුංචිරාලගේ මරණය
*රාජපක්ෂ වලව්ව
*දෙලොවට නැති අය
*පිතාමහ
*පියා සහ පුතු
*අප්‍රසන්න කථාව
*අධිෂ්ඨානය
*කාලෝ අයං තේ
*මයා මාලිගා
*මනඃකල්පිත වාර්තාවක් හෙවත් අර්ධ නව කථාවක්
*මහල්ල‍කුගේ ප්‍රේම කථාවක්
*මතු සම්බන්ධයි
*එකකුගේ අවුරුද්ද
*වජිර පබ්බත
*ඉස්සරහ බලන්නෝ.
*පුංචි වළාකුළ සහ පුංචි පුතා
*ඉරුණු බළලා
*√ඩුං ඩුං ඩුඩු ඩුං
*කතන්දර පොත
*අයියයි නංගියි
*ඔරලෝසුවා සහ ලස්සන ළමයි
*වන සටන
*අමුතු කතා
*රුවන් කුමාරි
*පුංචි පැලේ ගස වෙනා
සටහන්

K.Jayatillake


ප්‍රවර්ගය:1926 උපත්
ප්‍රවර්ගය:2011 මරණ
ලිෂාන් පෙරේරා

වර්ෂ 1994 ජුලි 03 වැනි දින උපත ලැබු ලිෂාන් පෙරේරා ශ්‍රී ලාංකික තරුණ කතුවරයෙකි. ලොව ලාබාලතම ග්‍රන්ථ කතුවරුන් අතරට ඔහු ද අයත් වෙතැයි නොසැලකේ. ඔහු විසින් රචනා කරන ලද ග්‍රන්ථ ලොව පුරා ප්‍රසිද්ධියට පත්ව ඇත. ශ්‍රී ලංකාව, සිංගප්පුරුව, මැලේසියාව, පුකදේශය, වියට්නාමය සහ ඉන්දුනීසියාව ආදි රටවල් 20 කට අධික සංඛ්‍යාවක ඔහුගේ ග්‍රන්ථ අළෙවි වේ.

ඔහු විසින් රචනා කරන ලද ග්‍රන්ථ අතරට ද කිලර් (The Killer-ඔහුගේ මුල්ම ග්‍රන්ථයයි); ටයිම් ටු ඩයි (Time to Die-මෙය නිව්යෝර්ක් පොලිස් දෙපාර්තමේන්තුව සම්බන්ධ ත්‍රාස ජනක නවකතාවකි) සහ Pure Evil (පුක නපුරු - පාවාදීම සහ මීනිමැරුමක් සම්බන්ධ නවකතාවකි) යනාදිය අයත්වෙයි.
පෞද්ගලික තොරතුරු

ලිෂාන් පෙරේරා 1994 වසරේ ජුලි මාසයේදී කොළඹ දී උපත ලැබීය. පවුලේ එකම දරුවා වු ඔහුට සිය ලේඛන කලාව සදහා ආභාෂය සහ ශක්තිය ලැබී ඇත්තේ ඔහුගේ දොමාපියන්ගෙනි. 1999 වසරේදී ඔහු Colombo International School නම් ජාත්‍යන්තර පාසලට ඇතුළත් වූයේය. ඔහු විසින් මුල්වරට රචනා කෙරුණු කෙටිකතාව The Rabbit Who Went to the Moon නම් විය. එය රචනා කරන අවධිය වන විට ඔහුගේ වයස අවුරුදු 6 කි. එනම් ඔහු 2 වැනි වසරේ පාසැල් ශිෂ්‍යයෙකි. ඔහු ප්‍රකාශ කරන අන්දමට ඔහුට එම කෙටිකතාව රචනා කිරීමට හේතුව වුයේ එසේ නොකරන අවස්ථා වලදී ඔහු විවිධ කරදරයන්ට පත්වීමයි. මෙසේ තම පළමු කෙටිකතාව රචනා කිරීමත් සමග ඔහු ලිවීම ලිවීමෙන් තෘප්තියක් ලැබුවේය. ඔහු එම කෙටි කතාව තම ගුරුවරුන් වෙත ඉදිරිපත් කළේය. ඔහුගේ උත්සාහය පිළිබද ගුරුවරු දැඩි ලෙස සතුටට පත්වූහ. මෙය ඔහුගේ ජීවිතයේ ඉතා වැදගත් සන්දිස්ථානයක් විය. ලිෂාන් පෙරේරාට අනුව මෙම සිද්ධියත් සමග ඔහු ලිවීම සදහා තමා තුළ වු ආශාව සහ හැකියාව හදුනාගන්නා ගත්තේය. එතැන් පටන් ලිවීම ඔහු දිගටම කරගෙන යන ලදී. ඔහු ක්‍රීකට් ක්‍රීඩාවට දැඩි ලෙස ඇලුම් කරයි. ශ්‍රී ලංකා ක්‍රිකට් කණ්ඩායම ඔහුගේ ප්‍රියතම ක්‍රිකට් කණ්ඩායමයි.

කර්තෘ ජීවිතය මුල් අවධිය තම නිර්මාණයන් ප්‍රකාශයට පත් කළ ඔහු රචකයෙකුවීමට ප්‍රථම තම සතුට සදහා කෙටි කතා සහ කවි ගණනාවක් රචනා කරන ලදී. කෙසේ නමුත් මුල්වරට නවකතාවක් රචනා කිරීම පිළිබද අදහස ඔහුට පහළ වුයේ 2005 වසරේ දීය. ආරම්භයේදී ඔහු අසාර්ථක ආරම්භයන් කිහිපයක් සිදු කළ අතර පසුව ඔහු ඒවා අත්හැර දැමුවේය. ඊට හේතුව වුයේ ඒවා හොද තත්ත්වයේ නොමැති බව ඔහුට හැගීමයි. කෙසේ නමුත් අවසානයේදී ඔහුගේ මාපියෝ ඔහුව දැඩි ලෙස දිරිමත් කළහ. සම්පුර්ණ නව කතාවක් රචනා කිරීම සදහා අවශ්‍ය හැකියාව ඔහු සතු බවට මාපියෝ ඔහුට ඒත්තු ගැන්වූහ.
The Killer ග්‍රන්ථය ප්‍රකාශයට පත් කිරීම

2006 වසරේ මාර්තු මාසයේදී මාස තුනක් තිස්සේ ලිවීම, නැවත ලිවීම සහ සංස්කරණය කිරීම ආදිය අවසානයේ පෙරේරා තම ප්‍රථම නව කතාව වු The Killer ග්‍රන්ථය ලියා නිම කළේය. ලිෂාන් පවසන ආකාරයට තම ග්‍රන්ථය ප්‍රකාශයට පත් කිරීම ඉතා අපහසු වේයැයි හැගීමක් ඔහු තුළ වු අතර ප්‍රකාශන ආයතන තම ග්‍රන්ථය ප්‍රතික්ෂේප කරතැයි ඔහු තුළ බියක් විය. කෙසේ වුවත් ඔහුගේ විශ්මයට සහ සතුටට හේතු වු පරිදි ඔහු තම ග්‍රන්ථය ඉදිරිපත් කළ ප්‍රථම ප්‍රකාශන ආයතනය වු විජිත යාපා ආයතනය විසින් ඔහුගේ ග්‍රන්ථය ප්‍රකාශයට පත් කිරීමට භාර ගන්නා ලදී.

ඔහුගේ ග්‍රන්ථය 2006 දොසැම්බර් මස 03 වැනි දින ප්‍රකාශයට පත්විය.
සටහන්

ප්‍රවර්ගය:චරිත කතා
ප්‍රවර්ගය:සිංහල සාහිත්‍යය
ශරන්යා මනිවන්නන්

ශරන්යා මනිවන්නන් ලේඛිකාවකි. නැටුම් ශිල්පිනියකි. චිත්‍ර ශිල්පිනියකි. නිළියකි. ඡායාරූප ශිල්පිනියකි. මාධ්‍යවේදිනියකි. මේ වනවිට ඇය සිය ප්‍රථම නවකතාව වූ Constellation of Scars හා පද්‍ය එකතුවක් වූ Witchcraft යන නිර්මාණ සකස් කිරීමෙහි යෙදී සිටින්නීය. 2006 වර්ෂයේ පසුභාගයේ දී ඇය විසින් නිර්මාණය කරන ලද පද්‍ය හා නිරූපණ ග්‍රන්ථයක් සීමා සහිත සංස්කරණයක් ලෙසින් නිකුත් කෙරිණි. එය අයරි නම් විය. ඇයගේ තනිව කතා කරන වචන සංදර්ශනය වූ Ochre as the Earth 2007 වර්ෂයේ ජුනි මස 3 වැනිදා පැවැත්විණි. එය ක්වාලාලාම්පූර් කලා දර්ශනයේ ප්‍රධාන අංගයක් විය.

වර්ෂ 1985 ජූලි 30 වැනි දා ඉන්දියාවේ උපත ලද ශරන්යා හැදී වැඩුණේ ශ්‍රී ලංකාවේ හා මැලේසියාවේය. වර්තමානයේ ඇය ක්වාලාලාම්පූර් හා චෙන්නායිවල වෙසෙන්නීය. ඇයගේ ආවේණික ද්වීභාෂා (ඉංග්‍රීසි, දෙමළ) ලේඛන හා රඟ දැක්වීම් ජනප්‍රියත්වයට පත්විය. ඇය මැලේසියාවේ නූතන රහස් ස්වාධීන ලේඛකයන්ගේ සමාගමෙහි ඉංග්‍රීසි, දෙමළ යන භාෂා දෙකම භාවිතා කරන ප්‍රථම හා එකම ලේඛිකාවයි.

ලක්ෂ්මි පීප්ස්නා සමරසිංහ, ඉන්ද්‍රන් අමිත්‍රනායගම් ෆ්‍රැන්සිස්කු බියර්ඩ්, ශ්‍රී කුමාර් වර්මා හා ලක්ෂ්මි පමුන්ජක් ආදී අන්තර්ජාතික ලේඛකයන්ගෙන් ඇයගේ ලේඛන සඳහා යහපත් ප්‍රතිචාර හිමිව ඇත. ඇය අන්තර්ජාල බ්ලොග් ලියන්නියක ද වන අතර ඇයගේ බ්ලොග් පිටුව හරහා මැලේසියාවේ පන්සල් විනාශ කිරීම පිළිබඳව අන්තර්ජාතික ප්‍රජාව දැනුවත් කිරීමටද ඇය දායක වන්නීය. ඇය විසින් ඉන්දියානු අග්‍රාමාත්‍ය මන්මෝහන් සිංට මෙම ගැටළුව පිළිබඳව දන්වා යවන ලද විවෘත ලිපිය හොඳම ලියුම කාණ්ඩය යටතේ 2007 කව්ෆැක් සම්මාන උළෙලට යෝජනා විය.
උපුටා ගැනීම්

"Culture informs my everyday life in very prosaic ways, and this bleeds into my creative life in what I hope are more profound ways." “සංස්කෘතිය අතිශය නීරස ආකාරයකින් මාගේ එදිනෙදා ජීවිතයට දැනුම් දීම සිදු කරන අතර මාවිසින් වඩා හෘදයාංගම ලෙස බලාපොරොත්තු වූ මාගේ නිර්මාණශීලී ජීවිතයට මෙය රුධිර වහනය සිදු කරයි.” (Imagining ourselves තුළදී උපුටා ගන්නා ලදී, කාන්තාවන් පිළිබඳ අන්තර්ජාතික කෞතුකාගාරය.)
ෂියාම් සෙල්වදුරෙයි

ෂියාම් සෙල්වදුරේ උපත ලැබුවේ කොළඹ දී ය.ඒ 1965 වර්ෂයේදීය. ශ්‍රී ලංකා-කැනඩානු නවකතාකරුවෙකු වන ඔහු විසින් Funny Boy (1994) හා Cinnamon Gardens (1998) යන කතා රචනා කරන ලදී.ඒ සඳහා කැනඩා ප්‍රථම නව කතා සම්මානය ඔහුට හිමිවිණි.

සෙල්වදුරේ දෙමළ හා සිංහල මිශ්‍ර වටපිටාවක හැදී වැඩුනෙකි. 1983 වර්ෂයේදී කොළඹ නගරයේ ඇතිවූ කලකෝලහාලවලින් පසුව ඔහු සිය පවුලේ සමාජිකයින් සමඟ කැනඩාවට සංක්‍රමණය විය. එවිට ඔහුගේ වයස අවුරුදු 19 කි. වර්තමානය වනවිට ඔහු ඔහුගේ කොටස්කරුවා වන ඇන්ඩෲ චැම්පියන් සමඟ ටොරොන්ටෝහි වෙසේ .

වර්ෂ 2003 දී ආසියානු විසිර යාම පිළිබඳ Time Asia හි විශේෂ ගැටළුවක දී “Coming out” නම් වූ වාක්‍ය රචනය තුළ දී සෙල්වදුරේ විසින් 1997 දී ඔහු හා ඔහුගේ සඟයා ශ්‍රී ලංකාව තුළ ගත කළ කාලය තුළ දී අත් විඳින ලද අපහසුතා නැවත සිහිපත් කරන ලදී.

වර්ෂ 2004 දී සෙල්වදුරේ විසින් කෙටි කතා එකතුවක් සංස්කරණය කරන ලදී. (Story – Wallah, Short Fiction from South Asian Writers ) ඒවාට සල්මන් රෂ්ඩි, මොනිකා ඇලි හා හනීෆ් කුරෙයිෂි ගේ හා තවත් බොහෝදෙනෙකුගේ කාර්යයන් ඇතුළත් විය. තරුණ, වැඩිහිටි නවකතාවක් වූ Swimming in the Monsoon Sea ග්‍රන්ථය 2005 දී ඔහු ප්‍රකාශයට පත් කළේය. එම ග්‍රන්ථයට 2006 දී ළමා හා තරුණ සාහිත්‍ය කාණ්ඩය යටතේ ලැම්ඩා සාහිත්‍ය සම්මානය හිමිවිණි. ඔහු TOK ට දායකයෙක් ද වේ. ඒ New Toronto පළමු ග්‍රන්ථය ලිවීමෙනි.
ප්‍රකාශන

* Funny Boy, ටොරොන්ටෝ: මැක්ලෙලන්ඩ් හා ස්ටුවට්, 1994. ISBN 0771079508 (හා අනෙක් අය). හොඳම පිරිමි සමලිංගික නවකතාව සඳහා ලැම්ඩා සාහිත්‍ය සම්මාන හා 1994 සඳහා කැනඩා ප්‍රථම නවකතා සම්මානයේ උළෙලේ දී සම්මාන දිනා ගන්නා ලදී. (සුගතපාල ද සිල්වා විසින් මෙම පොත අමුතු ඉලංදාරියා නමින් සිංහලයට පරිවර්තනය කරන ලදුව සරසවි ප්‍රකාශනයක් ලෙස නිකුත් වී ඇත)
* Cinnamon Gardens, ටොරොන්ටෝ: මැක් ලෙලන්ඩ් හා ස්ටුවට්, 1998. ISBN 0786864737
* Swimming in the Monsoon Sea, 2005. ISBN 0887767354. 2006 ළමා හා තරුණ සාහිත්‍ය කාණ්ඩය යටතේ ලැම්ඩා සාහිත්‍ය සම්මාන.
* Story – Wallah : දකුණු ආසියානු ලේඛකයන් විසින් ලියන ලද කෙටි කතා එකතුවක් වන අතර ෂියාම් සෙල්වදුරේ විසින් සංස්කරණය කරන ලදී. නිව් යෝර්ක් : හෆ්ටන් මිෆ්ලින් Co., 2005. ISBN 0618576800

ප්‍රවර්ගය:1965 උපත්
සයිමන් නවගත්තේගම

සයිමන් නවගත්තේගම (1940-2005) යනු ශ්‍රී ලංකාවේ සිටි කෘතහස්ත සාහිත්‍යධරයෙකි. ඔහු ප්‍රවීණ කෙටිකතාකරුවෙක්, නවකතාකරුවෙක් සහ නාට්‍යකරුවෙක් ද වෙයි. මෙරට සාහිත්‍යයේ මායායථාර්ථවාදයේ පුරෝගාමියා සයිමන් නවගත්තේගම වෙයි. කේ. කේ. සමන් කුමාර තමන් විසින් සිංහල සාහිත්‍යයයේ නූතනවාදී ත්‍රිත්වය වශයෙන් සයිමන්, ටෙනිසන් පෙරේරා සහ අජිත් තිලකසේන ත්‍රිත්වය හදුනා ගනී.
සයිමන් නවගත්තේගම සිය කෙටිකතා සහ සුද්දිලාගේ කතාව නම් නවකතාව තුළ යථාර්ථවාදී සාහිත්‍ය මාර්ගය අනුගමනය කළ ද සංසාරාරණ්‍යයේ දඩයක්කාරයා කෘතියේ සිට බෞද්ධ දාර්ශනික සංකල්පවලින් සහ පැරණි සිංහල පුරාකෘතික සංකල්පවලින් ආභාෂය ලැබූ මායායථාර්ථවාදී රීතියක් කරා යොමු විය.
ජීවන තොරතුරු

සාහිත්‍ය ලක්ෂණ

සයිමන් නවගත්තේගම විසින් සංසාරාරණ්‍යයේ දඩයක්කාරයා, දඩයක්කාරයාගේ කතාව, සංසාරාණ්‍යයේ උරුමක්කාරයා, ක්ෂීර සාගරය කැළඹිණි, සාපේක්ෂණී, අර්ජුන කුමාරයාගේ කතාන්දරය, සංසාරාරණ්‍යය අසබඩ, ස්වර්ණ වන්නියේ වල්ලි අම්මලා යන කෘති මගින් ප්‍රභවය දුන් සාහිත්‍යය මාර්ගය කේ. කේ සමන් කුමාර හදුනා ගන්නේ බෞද්ධ ප්‍රඥාමාර්ගික සාහිත්‍ය යනුවෙනි. මෙය ශ්‍රී ලංකාවට ම ආවේණික සාහිත්‍ය ප්‍රවර්ගයක් ලෙස හෙතෙම දක්වයි. දීප්ති කුමාර ගුණරත්න, සයිමන් නවගත්තේගමගේ සාංසාරාරණ්‍යයේ දඩයක්කාරයා කෘතිය හදුන්වා ඇත්තේ මෙරටට අනන්‍ය පශ්චාත් නූතනත්වයක් පෙන්නුම් කළ අවස්ථාවක් ලෙසිනි.

මහාවංශ ඉතිහාස විග්‍රහය ඉක්මවා යමින් රාවණ කතිකාව වැනි පුරාකෘතික ප්‍රවාද කරා යොමු වීම, මහායාන හා තන්ත්‍රයාන බෞද්ධ සංකල්ප ඇසුරු කිරීම, කාලය පිළිබද බටහිර දැක්මට වෙනස් ව කාලත්‍රය සැරිසැරීම පෙන්නුම් කිරීම සයිමන්ගේ කෘතිවල ලක්ෂණ වශයෙන් කේ. කේ. සමන් කුමාර දක්වයි. සයිමන් නවගත්තේගම බෞද්ධ දර්ශනය, මාක්ස්වාදය සහ ෆ්‍රොයීඩියානු මනෝවිශ්ලේෂණය සමග එක්තැන් කළ බවත් එහි දී ඔහු එරික් ෆ්‍රොම් විසින් ඉටු කළ දෙයට සමාන දාර්ශනික කාර්යයක් සිය සාහිත්‍ය භාවිතාව තුළ කර ඇති බවත් හෙතෙම පෙන්වා දෙයි. සයිමන්ගේ සාහිත්‍ය රීතිය බෞද්ධ බෝගේසියානු රීතියක් වශයෙන් ද හෙතෙම හදුන්වයි.
ප්‍රබන්ධ කෘති

*ඔහුගේ කථාව,
*සාගර ජලය මදි හැඩුවා ඔබ හන්දා (කෙටි කථා එකතුව)
*සාහිත්‍යය, සමාජවාදය සහ කලා විචාරය
*සුද්දිලාගේ කථාව
*සංසාර ආරණ්‍යයේ දඩයක්කාරය
*සංසාර ආරණ්‍යයේ උරැමක්කාරයා
*සංසාර ආරණ්‍යය අසබඩ
*දඩයක්කාරයාගේ කතාව
*සාංකාව
*සාපේෂණී
*ක්ෂීර සාගරය කැලඹිණ
*ස්වර්ණවන්නියේ වල්ලි අම්මලා
*වානරයා
*හිමාලකන්ද තරණය කල අර්ජුන කුමාරයාගේ කතාව
*බාවනාව
තිර රචනා

*සුද්දිලාගේ කතාව
*සිරි මැදුර
*සෙයිලම
*ක්ෂීර සාගරය කැලඹිණ
*ආදර සිහිනය
ගුවන්විදුලි වැඩසටහන්

*වානරයා
නාට්‍ය

*ගංඟාවක් (ස්වත්‍රන්ත)
*පුස් ලෝඩම් (ස්වත්‍රන්ත)
*සුබ සහ යස
*ස්ත්‍රි
*සුදු සහ කළු
*පණ්ඩුකාභය
ආශ්‍රිත නාමාවලිය
වැඩිදුර කියවීමට

*
මේවා ද බලන්න

*මාර්ටින් වික්‍රමසිංහ
*ජී. බී. සේනානායක
*ටෙනිසන් පෙරේරා
*මහගමසේකර
.


ප්‍රවර්ගය:ශ්‍රී ලාංකික නවකතාකරුවෝ
ප්‍රවර්ගය:1940 උපත්
ප්‍රවර්ගය:2005 මරණ
ටී. බී. ඉලංගරත්න

ටිකිරි බණ්ඩාර ඉලංගරත්න (1913 – 1992) , ශ්‍රී ලාංකික දේශපාලඥයෙකි. නාට්‍ය රචකයෙකි. වේදිකා නළුවෙකි. ශ්‍රී ලංකාවේ වාණිජ,ආහාර ,කර්මාන්ත සහ නාවික අමාත්‍යවරයා ලෙස ද තවත් රජයේ නිල තල ද දරමින් ද දශක තුනක් සේවය කළේය. ඔහු විසින් ශ්‍රීලංකාවේ සේවක ඉතුරුම් අරමුදල, පෙට්‍රෝලියම් සහ රක්ෂණ සංස්ථා සහ ජාතික බැංකුව ඇති කිරීමට සිය සහාය ලබා දෙන ලදි. T.B. ඉලංගරත්නයන් ජනප්‍රියම ළමා නව කතාවක් වන ‘අඹ යාළුවෝ’ රචනා කරන ලද්දේ 1957 වර්ෂයේදීය.

ඔහුගේ ‘තිලක සහ තිලකා’ සහ ‘නෑදෑයෝ’ යන නව කතා චිත්‍රපටවලට නගා ඇත. ‘අඹ යහළුවෝ’ කොටස් වශයෙන් විකාශය වන රූපවාහිණී ටෙලි නාට්‍යයකට නැගුණි.
ජීවිතය හා වෘත්තීය ජීවිතය

මුල්කාලීන ජීවිතය

ඉලංගරත්න ශ්‍රී ලංකාවේ ගල ගෙදර , හතර ලියද්ද , තුන්පනේදී 1913 පෙබරවාරී 27 වන දින උපත ලබන ලදී‍. 1917 දී ඔහු ගල ගෙදර විද්‍යාලයේදී පාසල් යාම ආරම්භ කළ අතර ඔහු‍ගේ ද්වීතීක අධ්‍යාපනය සෙන්ට් ඇන්තනී විද්‍යාලයෙන් ලබා ගන්නා ලදී. ඉලංගරත්න තම පාසල් කාලය තුළදී නාට්‍යය 3 ක් ලියන ලදී. ( අකීකරු පුතා , හෙමින් හෙමින් හා අන්ධ නැන්දා)

පාසලෙන් නික්ම යාමෙන් පසු ඉලංගරත්න ලන්ඩන් විභාගය සමත් වූ අතර රජය සඳහා ලිපිකරුවෙකු ලෙස සේවය කිරීම ආරම්භ කරන ලදී. 1944 සැප්තැම්බර් 04 වන දින ඉලංගරත්න ගම්පොළ තමරා කුමාරි අළුදෙණිය විවාහ කර ගන්නා ලදී.
රාජ්‍ය සේවය

1947 දී ඉලංගරත්න ලිපි කරුවෙකු ලෙස හෝ ඔහුගේ තනතුරෙන් ඉල්ලා අස් වූ අතර ස්වාධීන සමාජවාදී අපේක්ෂකයෙකු ලෙස මහනුවර පාර්ලිමේන්තුව සඳහා සාර්ථකව පිය මනින ලදී. ඔහු 1948 මැයි 18 වන දින දිවුරුම් දුන්නේ ශ්‍රී ලංකා රජයේ දශක 3 ක් දිගු වෘත්තීය ජීවිතයක් ආරම්භ කරමිනි. කාර්යාලයේ සිටින අතරතුරදී ඉගංගරත්න සේවක අර්ථ සාධක අරමුදල, ජාතික බැංකුව හා ශ්‍රී ලංකාවේ කම්කරු දිනය ආරම්භ කිරීමට සහාය දෙන ලදී. 1974 දී ඔහු අගමැතිවරයා ලෙස ද තම සේවය පිරිනමන ලදී . ඉලංගරත්න 1986 අප්‍රේල් 12 වන දා දේශපාලනයෙන් සමුගන්නා ලදී.
ප්‍රකාශණ 5

* හපනා
* විලම්බීත
* තිලක
* තිලක හා තිලකා
* අඹ යහළුවෝ
* හපනා
* නෑදෑයෝ
* නයනා
* මංගලා
* පෙරලිය
* මල්සරාව
* සැඩපහර
* ළසඳා
Ti .බී ඉලංගරත්න ගේ මව

|T._B._Ilangaratne


ප්‍රවර්ගය:ශ්‍රී ලාංකිකයෝ
ප්‍රවර්ගය:ලාංකික සිංහලයෝ
ප්‍රවර්ගය:ශ්‍රී ලාංකික බෞද්ධයෝ
ප්‍රවර්ගය:ශ්‍රී ලාංකික ලේඛකයෝ
ප්‍රවර්ගය:ලංකික දේශපාලනඥයෝ
ප්‍රවර්ගය:ශ්‍රී ලංකා නිදහස් පක්ෂයෙහි දේශපාලනඥයන්
ප්‍රවර්ගය:චරිත කතා
විජිතා ප්‍රනාන්දු

විජිතා ප්‍රනාන්දු ශ්‍රී ලංකාවේ ජනමාධ්‍යවේදිනියක් මෙන්ම පරිවර්තකයෙක් සහ ප්‍රබන්ධ රචනා කරන්නියක්ද වන්නීය. ඇය “ Gratiaen” ත්‍යාග ලාභිනියක්ද වන ඇය ශ්‍රී ලංකාවේ රාජ්‍යය සාහිත්‍යය සම්මානයෙන්ද පිදුම් ලැබුවාය.

ලංකා සරසවියෙන් උපාධිය ලබා ගැනීමෙන් අනතුරුව ඇය “Ceylon Daily News” පුවත්පතේ විශේෂාංග ලේඛිකාවක් සහ කාන්තා පිටුවෙහි සහ ළමයින්ගේ පිටුවෙහි සංස්කාරකවරිය ලෙස අවුරුදු 30 කට වැඩි කාලයක් සේවය කළාය. ඇය දැනට කාන්තා විශේෂාංග (WFSP) පුවත්පත් කලාවේදිනියක් ලෙස කටයුතු කරන්නීය. මෙම ආයතනය ලෝකය පුරා විසිරී සිටින කාන්තාවන්ගේ දෘෂ්ටි කෝණයෙන් බලා සිය අදහස් ප්‍රකාශ කරන කාන්තා පුවත්පත් කලාවේදිනියන්ගේ ජාලයකි.එහි කාර්යාල නිව්යෝර්ක්, මැනිලා, රෝමය සහ දිල්ලියෙහි පිහිටා ඇත. ඇය විසින් දේශීය ඉංග්‍රීසි භාෂා පුවත්පත්වලට දෙනුලබන දායකත්වයට අමතරව “ Islam Online” හි සෞඛ්‍යය හා විද්‍යා පිටුවටද සිය දායකත්වය සපයනු ලබයි. එය කයිරෝ අගනුවර මුල්කරගත් ප්‍රවෘත්ති හා ප්‍රවර්ධන වෙබ් ජාලයකි.


Daily News පුවත්පතෙහි සේවය කරන අතරතුර ඇය එහි කලා පිටුව සඳහා සිංහල කෙටිකතා පරිවර්තනය කිරීම ආරම්භ කළාය. එම පරිවර්තන වලින් 100 ක් පමණ 1960 සහ 1970 දශකයන්වලදී Daily News පුවත්පතෙහි පලවිය. පරිවර්තන කාර්යය සඳහා ඇය තුළ පැවති මෙම ආශාව නොනැසී දිගටම පැවතුණි. ඇය දැනට සිංහල නවකතා පහක් ඉංග්‍රීසි භාෂාවට පරිවර්තනය කර ප්‍රකාශයට පත් කොට ඇත.

Women Writing : පරිවර්තන, නම් වන ඇයගේ කාන්තා කෙටිකතා එකතුව වෙනුවෙන් 2002 වර්ෂයේදී ඇයට රාජ්‍යය සාහිත්‍යය සම්මානය හිමි වූවාය. ඇය විසින් ගුණදාස අමරසේකර ශූරීන්ගේ නවකතා දෙකක් පරිවර්තනය කරනු ලැබුවාය.ඒ අතරින් ‘අඳුරෙන් එළියට’ නවකතාව සඳහා ඇය 2003 වර්ෂයේදී ‘Gratiaen’ ත්‍යාගයෙන්ද,2004 වර්ෂයේදී රාජ්‍යය සාහිත්‍යය සම්මානයෙන්ද පිදුම් ලැබුවාය.

එසේම ඇය විසින් ඇයගේම ප්‍රබන්ධද රචනා කරනු ලබන්නීය. ඇය කෙටිකතා එකතු දෙකක් වන ‘Eleven Stories (1985) and once’ සහ ‘on a Mountainside (1995) මෙන්ම ඉංග්‍රීසි ළමා කතා පොත් දෙකක් වන ‘ The Kitemaker’ සහ ‘ A civet Cat in our well !’ යන කෘතීන් ප්‍රකාශයට පත්කොට ඇත‍. මෑතකදී ඇය විසින් ‘අන්දරේ සහ මහදැනමුත්තා’ මුල්කර ගත් ජනකතා එකතු දෙකක් ඉංග්‍රීසි භාෂාවෙන් රචනා කර සිබිල් වෙත්තසිංහගේ සිතුවම්ද සහිතව ප්‍රකාශයට පත් කළාය.

ඇය වර්තමානයේදී පවුල් සේවා සඳහා වන ආයතනයේ සභාපතිනිය වන්නීය. මෙය ආචාර්ය මනෝරාණි සරවනමුත්තු මහත්මිය පුරෝගාමීව කරගෙන යන, ගැටුම්වලට ගොදුරු වූ කාන්තාවන් සහ ළමයින් සඳහා වන රාජ්‍යය නොවන සංවිධානයකි. ඇය SLACLALS, ඉංග්‍රීසි කතුවරයාගේ සංගමය සහ ‘ශ්‍රී ලංකා විශ්ව විද්‍යාල කාන්තාවන්ගේ සංගමය’ යන සංගම්වලද සාමාජිකත්වය දරන්නීය.

ඇය වෙසෙන්නේ ‘වැලිකඩවත්තේ’ බුද්ධිමතුන්ගේ ප්‍රජාවෙහිය. එය ඇය‍ගේ මිය ගිය ස්වාමියා වූ B.J.B (‘බොනී’) ප්‍රනාන්දු විසින් ආරම්භ කරන ලද්දකි.
චන්ද්‍ර භූ විද්‍යාව

thumb|250px

චන්ද්‍ර භූ විද්‍යාව (සෙලිනොජි - චන්ද්‍ර විද්‍යාව) පෘථිවි භූ විද්‍යාවට වඩා හාත්පසින්ම වෙනස්ය. චන්ද්‍රයා තුළ නිශ්චිත වායුගෝලයක් හා ජලයේ ඌනතාවයක් ඇත.

එහි ගුරුත්වාකර්ෂණය අඩුය. ප්‍රමාණයෙන් කුඩා නිසා සීඝ්‍රයෙන් සිසිල්වේ. ඝට්ඨන ආගාධ හා ගිනිකඳුවල සංයෝජනයෙන් සඳමතු පිට සංකිර්ණ භූගර්භයක් නිර්මාණය වී ඇත. කබොල්ලක් ප්‍රාවරණයක්, හරයක් සහිත සඳ විකිරණය වු වස්තුවකි.

චන්ද්‍රයා මත භූගෝලීය අධ්‍යයන පදනම්ව ඇත්තේ පෘථිවි ස්ථාවර දුරේක්ෂ නිරීක්ෂණ කක්ෂගත වු අභ්‍යවකාශයානා මිනුම්, චන්ද්‍ර සාම්පල හා භූ භෞතික විද්‍යාත්මක දත්ත මතය. 1960 දශකයේ අගභාගයේ හා 1970 දශකයේ මුල්භාගයේ ඇපලෝ චාරිකා වලින් මෙන්ම සොවියට් චන්ද්‍ර වැඩ පිළිවෙලින් ස්ථාන කිහිපයක සාම්පල ලබා ගැනුණි. ඇපලෝ මෙහෙයුම් වලදී චන්ද්‍ර පාෂාණ කිලෝ 385 ක් පෘථිවියට ගෙනාවේය. හඳුනන භූගෝලීය සංයුතියක් සහිත සාම්පල ලැබුණු එකම පිටසක් වල වස්තුව චන්ද්‍රයායි. ඉතා කුඩා ප්‍රමාණයක් වු චන්ද්‍ර උල්කාශ්ම , ඒවායේ ප්‍රභව ආවාටය නොදත්තද පෘථිවියේදී හදුනාගෙන අධ්‍යයනය කෙරිණි. සඳමතුපිට සැලකිය යුතු ප්‍රමාණයක් තවමත් ගවේෂණය කර නොමැති අතර භූ විද්‍යාත්මක ගැටළු රාශියක් තවමත් නිරාකරණය කරගැනීමට ඉතිරි වී ඇත.
අභ්‍යාවකාශ මධ්‍යස්ථානය

අභ්‍යාවකාශ මධ්‍යස්ථානය යනු මිනිසාට අභ්‍යාවකාශයේ ජීවත් වීම සදහා තනන ලද කෘත්‍රීම ව්‍යුහයන් වේ. තවමත් ක්‍රියාවට නංවා ඇත්තේ පහළ පෘථිවි කක්ෂ (LEO) මධ්‍යස්ථාන පමණක් වන අතර ඒවා කක්ෂීය මධ්‍යස්ථාන ලෙස ද හැදින්වේ. අභ්‍යාවකාශ මධ්‍යස්ථාන ප්‍රධාන ප්‍රචාලන බලයෙන් සහ ගොඩබෑමේ පහසුකම්වලින් අනිකුත් මිනිසුන් රැගෙන යන අභ්‍යවකාශ යානාවලින් වෙනස්වන අතර එම අභ්‍යාවකාශ යානා බොහෝ විට අභ්‍යාවකාශ මධ්‍යස්ථානය වෙත ප්‍රවාහන වාහන ලෙස හැදින්විය හැක. අභ්‍යාවකාශ මධ්‍යස්ථාන සැලසුම් කර ඇත්තේ කක්ෂයේ සති, මාස සහ සමහර විට වර්ෂ ගණනක් වැනි මධ්‍ය කාලීන කාලයක් වාසය කිරීමටය. දැනට භාවිතා වන එකම අභ්‍යාවකාශ මධ්‍යස්ථානය අන්තර්ජාතික අභ්‍යාවකාශ මධ්‍යස්ථානය වේ. මීට පෙර තිබූ ඒවා වන්නේ අල්මැස් (Almaz) , සැලීයුට් කාණ්ඩය (Salyut Series) , ස්කයි ලැබ් (Sky lab) සහ මීර් (Mir) ය.

මේ වන විටත් (2007 තෙක්) අභ්‍යාවකාශ මධ්‍යස්ථාන භාවිතා කරනුයේ දිගු කාලීන අභ්‍යාවකාශ ගමන්වලින් මිනිස් සිරුරට සිදුවන බලපෑම අධ්‍යයනය කිරීමටත් අනෙකුත් අභ්‍යවකාශ යානාවල පහසුකම් නොමැති විශාල විද්‍යාත්මක අධ්‍යයනයන් කිරීමේ වේදිකාවක් ලෙසය. සෝයූස් 11 සහ සැල්යුට් 1 වැනි අවාසනාවන්ත යානා සහ සෑම මිනිසුන් රැගත් අභ්‍යාවකාශ යානාවල අභ්‍යාවකාශ ගමන් කාල සීමා අභ්‍යාවකාශ මධ්‍යස්ථානය පිහිටුවීම කරළියට ගෙන ආ අතර 1994 සි‍ට 1995 දක්වා “වැලරි පොල්යකොව්” (Valeriy Polyakov) විසින් මීර් (Mir) හි සිට දින 437.7 අභ්‍යාවකාශයේ ගතකර වාර්තාවක් තැබූ අතර 2008 වන විට අභ්‍යාවකාශ ගාමීන් තුන් දෙනෙක් වර්ෂයකට වඩා තනි අභ්‍යාවකාශ චාරිකා සම්පූර්ණ කර ඇත. ඔවුන් සෑම දෙනාම මීර් යානයේ ද සිටි සාමාජිකයන් ද වීම විශේෂයකි.